Решение на Общия съд (втори състав) от 22 май 2014 г. — Guangdong Kito Ceramics и др./Съвет(Дело T‑633/11)
„Дъмпинг — Внос на керамични плочки с произход от Китай — Окончателно антидъмпингово мито — Неоказване на съдействие — Необходима информация — Предвиден срок — Налични данни — Член 18, параграфи 1 и 3 от Регламент (EО) № 1225/2009“
1.                     Обща търговска политика — Защита срещу дъмпинг — Дъмпингов марж — Правила за изчисляването на антидъмпинговия марж, съдържащи се в антидъмпинговото споразумение на ГАТТ от 1994 г. — Транспониране в правото на Съюза с основния антидъмпингов регламент — Тълкуване на член 18 от същия регламент с оглед на посоченото антидъмпингово споразумение (член 6.8 от Споразумението за прилагане на член VI от Общото споразумение за митата и търговията „антидъмпинговото споразумение от 1994 г.“; член 18 от Регламент № 1225/2009 на Съвета) (вж. точки 38—40)
2.                     Обща търговска политика — Защита срещу дъмпинг — Дъмпингов марж — Право на преценка на институциите — Граници — Съдебен контрол — Обхват (Регламент № 1225/2009 на Съвета) (вж. точки 41—43)
3.                     Обща търговска политика — Защита срещу дъмпинг — Протичане на разследването — Използване на наличните данни, ако предприятието откаже да съдейства — Условия — Отказ да се предостави достъп до необходимата информация — Понятие „необходима информация“ — Тълкуване с оглед на доклад на специална група, сформирана в рамките на СТО (член 18, параграф 1 от Регламент № 1225/2009 на Съвета) (вж. точки 44—46)
4.                     Обща търговска политика — Защита срещу дъмпинг — Протичане на разследването — Използване на наличните данни, ако предприятието откаже да съдейства — Условия — Необходима информация, която не е предоставена в сроковете, предвидени в основния регламент — Тълкуване с оглед на антидъмпинговото споразумение на ГАТТ от 1994 г. (член 6.8 от Споразумението за прилагане на член VI от Общото споразумение за митата и търговията „антидъмпинговото споразумение от 1994 г.“; член 6, параграф 2 и член 18, параграф 1 от Регламент № 1225/2009 на Съвета) (вж. точки 55, 57, 59, 61, 63, 70, 73 и 85—87)
5.                     Съдебно производство — Въвеждане на нови основания в хода на производството — Доразвиване на вече посочено основание — Допустимост (член 44, параграф 1, буква в) и член 48, параграф 2 от Процедурния правилник на Общия съд) (вж. точка 65)
6.                     Обща търговска политика — Защита срещу дъмпинг — Протичане на разследването — Използване на наличните данни, ако предприятието откаже да съдейства — Последици — Неприложимост на член 18, параграф 3 от основния регламент (член 18, параграфи 1 и 3 от Регламент № 1225/2009 на Съвета) (вж. точки 97—99)
7.                     Обща търговска политика — Защита срещу дъмпинг — Протичане на разследването — Вземане предвид на информация, която не е най-добрата във всяко едно отношение — Условия — Тълкуване с оглед на антидъмпинговото споразумение на ГАТТ от 1994 г. (Споразумение за прилагане на член VI от Общото споразумение за митата и търговията „антидъмпинговото споразумение от 1994 г.“; член 18, параграф 3 от Регламент № 1225/2009 на Съвета) (вж. точки 100, 102, 103, 105 и 108)
8.                     Актове на институциите — Мотивиране — Задължение — Обхват — Регламент, с който се въвеждат антидъмпингови мита (член 296 ДФЕС) (вж. точка 120)
Предмет
Искане за отмяна на Регламент за изпълнение (ЕС) № 917/2011 на Съвета от 12 септември 2011 година за налагане на окончателно антидъмпингово мито и окончателно събиране на временното мито, наложено върху вноса на керамични плочки с произход от Китайската народна република (OВ L 238, стр. 1)
Диспозитив
1)
Отхвърля жалбата.
2)
Жалбоподателите понасят собствените си съдебни разноски, както и разноските, направени от Съвета на Европейския съюз.
3)
Европейската комисия понася собствените си съдебни разноски.
4)
Cerame-Unie AISBL, Associación Española de Fabricantes de Azulejos y Pavimentos Cerámicos (ASCER), Confindustria Ceramica, Casalgrande Padana SpA и Etruria Design Srl понасят собствените си съдебни разноски.